મુંબઈ, 22 જુલાઈ : સલમાન ખાન અને જૅકલીન ફર્નાન્ડીઝ પોતાની આગામી ફિલ્મ કિકના પ્રમોશન માટે ઝલક દિખલા જા 7 ટેલીવિઝન શોમાં પહોંચ્યા. બૉલીવુડના આ એકલા કુંવારા હીરો સલમાને મહિલાઓ વચ્ચે રોટલી વણવાની કોશિશ કરી. ઝલક દિખલા જામાં આ અઠવાડિયે પણ કોઈ જોડીને બહારનો રસ્તો બતાવાયો નથી. આ સીઝનમાં સલમાનની એન્ટ્રી થયા બાદ ઝલકા દિખલા જાની રૅકિંગ ટોચે પહોંચી ગઈ છે. ઝલક દિખલા જા 7ના મંચે પહોંચી સલમાને પોતાની આગામી ફિલ્મ કિકના મોસ્ટ ફેમસ ગીત જુમ્મે કી રાત... ઉપર ડાન્સ કર્યો. પછી જે કંઈ મંચ પર થયું, તે જોઈ દર્શકો રોમાંચિત થઈ ઉઠ્યાં.